NÁVRH
UZNESENIE VLÁDY SLOVENSKEJ REPUBLIKY
č. 
z 

k návrhu 
ďalšieho postupu pri realizácii priemyselno-technologického parku Záhorie

Číslo materiálu: |
Predkladateľ: | minister obrany
Vláda
A. berie na vedomie
     A.1.    stav postupu realizácie priemyselno-technologického parku Záhorie;
B. súhlasí 
        B.1.   s uzavretím  nájomnej  zmluvy  medzi  štátnym  podnikom:  Vojenské  lesy  a majetky SR, š.p. odštepný závod Malacky a mandatára dotknutých obcí spoločnosťou Eurovalley, a.s., ktorej predmetom bude nájom pozemkov za účelom umiestnenia jednotlivých prevádzok investorov v priemyselno-technologickom parku Záhorie a na vybudovanie potrebnej technickej infraštruktúry na dotknutých územiach obcí v zmysle  nariadenia  vlády  SR  č. 412/2002 Z. z., ktorým sa  mení  a  dopĺňa  nariadenie vlády  Slovenskej  republiky   č. 410/2000  Z. z.  o  zmene  hraníc  Vojenského obvodu Záhorie v znení nariadenia vlády Slovenskej republiky č. 450/2001 Z. z.;
C. odporúča

       ministrovi obrany

      C.1. zabezpečiť na základe znaleckého posudku uzavretie príslušnej nájomnej zmluvy v zmysle všeobecne-záväzných právnych predpisov medzi  štátnym podnikom Vojenské lesy a majetky SR, š.p., odštepný závod Malacky a Eurovalley, a.s.

	do 10. decembra 2004

Na vedomie: minister obrany